สวัสดีค่ะ อายุ 22 ปีนะคะ อยากทราบว่าถ้าเป็นคนที่ประจำเดือนมาไม่สม่ำเสมอ (บางทีหยุดไปประมาณ 1~3 เดือน ถึงจะมาใหม่) หากต้องการที่จะเริ่มซื้อยาคุมมาทานโดยมีจุดประสงค์หลักคือการคุมกำเนิด สามารถทานได้เลยมั้ยคะ หรือจำเป็นต้องพบแพทย์เพื่อขอคำแนะนำก่อน
สวัสดีค่ะ งาน,การที่ประจำเดือนมาไม่สม่ำเสมอ คือนาน 1-3 เดือนจะมาสักครั้ง โดยที่ไม่ได้มีเลือดออกผิดปกติในระหว่างรอบเดือน ก็ไม่น่าเกิดจากมีความผิดปกติของมดลูก ดังนั้น หากต้องการที่จะทานยาคุมกำเนิดเพื่อป้องกันการตั้งครรภ์ ก็สามารถทานได้ อย่างไรก็ตาม หากมีข้อห้ามอื่นๆ ในการใช้ยาคุมกำเนิด ก็ไม่ควรเริ่มทานเอง แต่ควรไปพบแพทย์ก่อน ได้แก่ มีโรคความดันโลหิตสูงชนิดที่ควบคุมไม่ได้ มีอาการปวดศีรษะไมเกรนรุนแรง เป็นเนื้องอกที่เต้านม หรือเคยมีประวัติเป็นเนื้องอกหรือมะเร็งที่เต้านม มีเนื้องอกหรือมะเร็งที่รังไข่ หรือมีประวัติเคยเป็น มีเนื้องอกในตับ มีตับอักเสบรุนแรงหรือเป็นตับแข็ง มีโรคการแข็งตัวของเลือดผิดปกติ มีภาวะซึมเศร้ารุนแรง เป็นต้น